**NÁRODNÁ RADA SLOVENSKEJ REPUBLIKY**

**VII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: CRD-509/2017

**450a**

**Spoločná správa**

**o  výsledku prerokovania správy o plnení úloh zahraničnej a európskej politiky Slovenskej republiky v roku 2016 a jej zamerania na rok 2017 (tlač 450) vo výboroch Národnej rady Slovenskej republiky**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky svojím rozhodnutím č. 492 zo 7. marca 2017 pridelil správu o plnení úloh zahraničnej a európskej politiky Slovenskej republiky v roku 2016 a jej zameranie na rok 2017 (tlač 450) na  prerokovanie Výboru Národnej rady Slovenskej republiky pre európske záležitosti a Zahraničnému výboru Národnej rady Slovenskej republiky. Zároveň určil, aby Výbor Národnej rady Slovenskej republiky pre európske záležitosti ako gestorský výbor podal Národnej rady Slovenskej republiky správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky.

Zahraničný výbor Národnej rady Slovenskej republiky uznesením č. 38 zo 14. marca 2017 a Výbor Národnej rady Slovenskej republiky pre európske záležitosti uznesením č. 56 z 22. marca 2017 odporučili Národnej rade Slovenskej republiky vziať správu o plnení úloh zahraničnej a európskej politiky Slovenskej republiky v roku 2016 a jej zameranie na rok 2017 (tlač 450) na vedomie.

Výbor Národnej rady Slovenskej republiky pre európske záležitosti rokoval ako gestorský výbor 22. marca 2017 a uznesením č. 58 **schválil spoločnú správu** o výsledku prerokovania uvedeného materiálu vo výboroch Národnej rady Slovenskej republiky (tlač 450a). Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru odporučil Národnej rade Slovenskej republiky vziať uvedený materiál na vedomie. Zároveň určil poslancov Národnej rady Slovenskej republiky Ľuboša Blahu a Ladislava Andreánskeho za spravodajcov výboru.

Ľuboš Blaha, v. r.

predseda Výboru Národnej rady Slovenskej republiky

pre európske záležitosti

Bratislava 22. marca 2017

**NÁRODNÁ RADA SLOVENSKEJ REPUBLIKY**

**VII. volebné obdobie**

**NÁVRH**

**UZNESENIE**

**NÁRODNEJ RADY SLOVENSKEJ REPUBLIKY**

z . marca 2017

k správe o plnení úloh zahraničnej a európskej politiky Slovenskej republiky v roku 2016 a jej zameraniu na rok 2017 (tlač 450)

**Národná rada Slovenskej republiky**

**berie na vedomie**

správu o plnení úloh zahraničnej a európskej politiky Slovenskej republiky v roku 2016 a jej zameranie na rok 2017.